[bookmark: _Hlk536185033]GRADSKA PLINARA ZAGREB d.o.o., Zagreb, Radnička cesta 1, OIB: 20985255037, što ju zastupa direktor Dalibor Pudić
(dalje u tekstu: Naručitelj)

i

__________________________________________________________, OIB: _______________ zastupano po _________________________________________ 
(u daljnjem tekstu: Izvođač)


sklapaju u Zagrebu dana ______________

U G O V O R 
broj: 
[bookmark: _Hlk10029720][bookmark: _Hlk10023801][bookmark: _Hlk100751585]za izvođenje radova na rekonstrukciji PRS Stjepan Radić 2. faza 


I  PRAVNA OSNOVA SKLAPANJA UGOVORA
Članak 1.
Ugovorne strane sklapaju ovaj Ugovor temeljem Odluke o odabiru od ________, donesene u postupku jednostavne nabave, sukladno čl. 15. Zakona o javnoj nabavi (NN br. 120/16, 114/22, 48/26), ev. br. JN-203/26.

II  PREDMET UGOVORA
Članak 2.
[bookmark: _Hlk536185280]Ovim Ugovorom Naručitelj naručuje, a Izvođač preuzima izvođenje radova na rekonstrukciji PRS Stjepan Radić 2. faza na Distribucijskom području Gradske plinare Zagreb (dalje u tekstu: radovi).

Izvođač se obvezuje izvoditi radove prema Ponudbenoj dokumentaciji, koja čini sastavi dio ovog Ugovora. 

U slučaju zajednice ponuditelja:
„Član Zajednice ponuditelja __________ obavlja cjelokupnu vrijednost izvođenja radova/razmjerno najveći postotni dio ukupne vrijednosti izvođenja radova.
.
Naručitelj određuje da je glavni izvođač radova sukladno Zakonu o gradnji, član Zajednice ponuditelja _______________ Glavni izvođač je odgovoran za međusobno usklađivanje radova svih izvođača članova Zajednice na izvođenju radova.“

Članak 3.
Ugovorena cijena izvođenja radova iznosi:

___________________ €
(slovima: _________________________________________)

U ugovorenoj cijeni nije uračunat PDV već se vrši prijenos porezne obveze sukladno čl. 75. st. 3. Zakona o PDV-u.
Ugovorena cijena je nepromjenjiva, te su uračunati svi troškovi (uključujući posebne poreze, trošarine i carine, ako postoje) i popusti.

III  TRAJANJE UGOVORA I ROK IZVOĐENJA RADOVA
Članak 4.
Ugovor se sklapa na rok od 12 (dvanaest) mjeseci, računajući od dana njegovog sklapanja.
Izvođač je obvezan izvesti predmetne radove najkasnije u roku 5 (pet) radnih dana od dana uvođenja u posao.
Izvođača će Naručitelj uvesti u posao nakon sklapanja Ugovora. 

Naručitelj će odrediti točan datum uvođenja u posao i pisanim putem, a najmanje 5 (pet) dana prije uvođenja u posao obavijestit će Izvođača. 

Planirani početak izvođenja radova je 10.09.2026. g.

Uvođenje u posao smatra se izvršenim predajom dokumentacije te rješenjem svih eventualnih nejasnoća i smetnji, za nesmetano odvijanje izvođenja radova, o čemu će biti sačinjen zapisnik te upis u građevinski dnevnik od strane nadzornog inženjera.

Članak 5.
Izvođač ima pravo na odgovarajuće produženje roka iz čl. 4. ovog Ugovora u sljedećim slučajevima koji utječu na tijek izvođenja radova:
· uslijed nastupa više sile,
· uslijed mjera predviđenih aktima javnopravnih tijela,
· uslijed pisanog zahtjeva Naručitelja za prekidom radova.
Pod višom silom podrazumijevaju se prirodni događaji, npr. poplave, požari i sl. ili pak ljudske radnje koje utječu na tijek radova, kao npr. iznenadno ograničenje robama bitnim za odvijanje radova i sl., a koji događaji se nisu mogli predvidjeti i otkloniti. 

Izvođač i Naručitelj neće u navedenim slučajevima imati međusobnih potraživanja zbog eventualno nastalih troškova uslijed produženja roka izvođenja radova osim u slučaju kad su mjere predviđene aktima javnopravnih tijela donesene isključivo zbog krivnje Izvođača.

Nastup slučajeva iz prethodnog stavka Izvođač je obvezan bez odgode upisati u građevinski dnevnik i o njima bez odgode pisano obavijestiti Naručitelja, te će ugovorne strane suglasno pisanim putem ili putem e-mail-a utvrditi novi primjereni rok završetka radova (načelno će se produžiti za onoliko dana koliko traju opravdane okolnosti), a koji će imati značaj prvobitno utvrđenog ugovornog roka.

IV  UGOVORNA KAZNA I NAKNADA ŠTETE
Članak 6.                                                     
Ako Izvođač ne izvrši obveze u ugovorenim dužan je Naručitelju platiti ugovornu kaznu u iznosu 0,5 % od ukupno ugovorene vrijednosti za svaki dan neopravdanog zakašnjenja te nadoknaditi Naručitelju sve eventualne troškove i štetu koja bi iz toga proizašla.
Ukupni iznos ugovorne kazne ne može biti veći od 10 % od ukupno ugovorene vrijednosti (bez PDV-a).
Naručitelj ima pravo na ugovornu kaznu i u slučaju da Izvođač ne ispuni bilo koju svoju ugovornu obvezu ili ako je neuredno ispuni.
Naručitelj zadržava pravo na ugovornu kaznu i u slučaju primitka zakašnjelog ispunjenja ugovorne obveze.
Naručitelj ima pravo iznos ugovorne kazne obračunati i ustegnuti prilikom isplate Izvođaču temeljem privremene ili okončane situacije - računa ili naplatiti iz jamstva za uredno ispunjenje ugovora. 
Pravo na ugovornu kaznu ne umanjuje niti isključuje pravo Naručitelja na naknadu eventualne štete preko iznosa ugovorne kazne. 
Odredbe o ugovornoj kazni neće se primjenjivati, ako je ugovoreni rok prekoračen uslijed više sile ili krivnjom trećih osoba, a što Izvođač mora dokazati.
Plaćanje ugovorne kazne ne utječe na obveze Izvođača iz ovog Ugovora.

V  NAČIN PLAĆANJA
Članak 7.
Predujam je isključen.
Obračun i naplata izvedenih radova obavit će se nakon potpisom prihvaćenih računa od strane Naručitelja, a sve temeljem jediničnih cijena iz Troškovnika i stvarno izvedenih količina radova.

Naručitelj se obvezuje ovjereni neprijeporni dio računa platiti izvođaču/članu zajednice gospodarskih subjekata u roku 60 (šezdeset) dana od dana primitka računa. 
Količina predmeta nabave je predviđena (okvirna), a razvidna je iz Troškovnika. 

Stvarna količina predmetnih radova može biti veća ili manja od predviđene količine.

U slučaju zajednice ponuditelja:
„Obračunske situacije ispostavlja glavni izvođač radova ______________“

„Član Zajednice ponuditelja“ iz prethodnog stavka se obvezuje obračunsku situaciju ispostaviti tako da se na istoj prikaže ukupna vrijednost izvedenih radova. U privitku obračunske situacije  moraju se nalaziti pojedinačne situacije svakog člana Zajednice ponuditelja.
 
Nadzorni inženjer će obračunsku situaciju pregledati i ovjeriti u roku 8 dana od dana njenog primitka. Naručitelj se obvezuje neprijeporni dio obračunske situacije ovjerene od strane nadzornog inženjera platiti u roku od 60 dana od dana primitka iste, „u dijelu koji pripada pojedinom članu Zajednice ponuditelja“ na žiro-račun koji je naznačen na situaciji:

Član zajednice ponuditelja _____________, IBAN: _____________________
……………………………………………………………………………………………
……………………………………………………………………………………………
……………………………………………………………………………………………“

Obračun radova izvedenih u većem ili manjem opsegu od radova ugovorenih ovim Ugovorom  izvršit će se kod okončane situacije.

Iznos iskazan na privremenim situacijama smije iznositi najviše 80% ugovorene cijene iz čl. 3. ovog Ugovora. 

Okončana situacija se ispostavlja nakon otklanjanja svih eventualnih nedostataka, predaje kompletne dokumentacije, najkasnije 30 dana od dana obavljenog pregleda i primopredaje radova. Ukoliko Izvođač ne ispostavi okončanu situaciju u tom roku, Naručitelj ima pravo zadnju ispostavljenu privremenu  situaciju proglasiti i okončanom. U takvom slučaju Naručitelj je dužan o tome pisano obavijestiti Izvođača, a Izvođač nema pravo na naknadno potraživanje neobračunatih radova.

Izvođač je obvezan Naručitelju poslati isključivo e-račun. 
E-račun mora sadržavati sve obvezne osnovne elemente elektroničkog računa propisane čl. 5. Zakona o elektroničkom izdavanju računa u javnoj nabavi.
Izvođač je obvezan na e-računu, osim obveznih osnovnih elemenata e-računa, navesti i broj nabavnog dokumenta Naručitelja (narudžbenica, ugovor,) na temelju kojeg se izdaje e-račun, Ukoliko e-račun ne sadrži navedeno isti će se vratiti Izvođaču na ispravak.
Datumom zaprimanja e-računa smatra se datum zaprimanja ispravnog e-računa.

VI NADZOR
Članak 8. 
Stručni nadzor nad izvođenjem radova osigurat će Naručitelj te će o istome pisanim putem obavijestiti Izvođača. Ako za vrijeme izvođenja radova dođe do promjene u nadzoru, Naručitelj je dužan o tome bez odgode pisano obavijestiti Izvođača.

Odluke, nalozi i primjedbe glavnog nadzornog inženjera i nadzornih inženjera po strukama, a koji moraju biti u skladu s čl. 2. ovog Ugovora, obvezuju Izvođača.

VII  OBVEZE IZVOĐAČA
Članak 9.
Izvođač je obvezan:
· tijekom uvođenja u posao dostaviti Naručitelju pisanim putem ime voditelja radova i njegovog zamjenika te ako tijekom izvođenja radova dođe do promjene imenovanih odgovornih osoba, o tome bez odgode pisano obavijestiti Naručitelja;
· prijaviti početak radova nadležnim subjektima koji su isto propisali u svojim posebnim uvjetima ili suglasnostima;
· organizirati i koordinirati izvođenje radova s glavnim nadzornim inženjerom i glavnim inženjerom gradilišta, iste bez odgode obavještavati o svim relevantnim događajima i surađivati s Naručiteljem;
· organizirati i obavljati geodetsko snimanje svakodnevno prije zatrpavanja rova, sukladno „Uputama za geodetsko i strojarsko snimanje“ Naručitelja koje će biti dostupne Izvođaču;
· u roku 30 dana od primopredaje izraditi i dostaviti Naručitelju dva primjerka geodetskog elaborata, te izvršiti prijavu geodetskog elaborata u katastar nekretnina/vodova te naručitelju bez odgode dostaviti prijavu i potvrdu nadležnog katastarskog tijela o provedenom geodetskom elaboratu;
· nakon završetka ugovorenih radova, u razumnom roku, ali ne duže od 30 dana,  i o svom trošku očistiti i ukloniti s gradilišta svu mehanizaciju, višak materijala, otpad, smeće i objekte pripremnih radova kao i nadoknaditi troškove zbog oštećenja podzemnih instalacija. 
Izvođač će gradilište ostaviti čistim i u dobrom stanju;
· bez odgode organizirati zbrinjavanje građevinskog i drugog otpada nakon završetka radova sukladno zakonskim i drugim mjerodavnim propisima i odlukama, najkasnije do primopredaje radova, te dostaviti dokaze o navedenom;
· izvesti radove sukladno projektnoj dokumentaciji, terminskom planu izvođenja i u skladu sa svim važećim zakonskim propisima, tehničkim propisima, normativima, standardima, odlukama i praksi koji se odnose na izvođenje radova i pravilima struke, sve sukladno ugovorenim uvjetima;
· ugovoriti osiguranje gradilišta, radova i materijala od uobičajenih rizika i osiguranje od odgovornosti prema trećima, koje pokriva bilo kakvu štetu radnika Izvođača ili trećih osoba za slučaj nesreće sve do dana primopredaje;
· prilikom uvođenja u posao dostaviti police osiguranja od odgovornosti prema trećim osobama. 
· ukoliko police osiguranja isteknu prije roka na koji je ugovor sklopljen, Izvođač se obvezuje pribaviti nove važeće police/potvrde o osiguranju i dostaviti ih Naručitelju.
· osim vođenja i čuvanja dokumentacije na gradilištu određene Zakonom o gradnji voditi građevinsku knjigu s odgovarajućim obračunskim crtežima i mjerama u 2 (dva) primjerka. Građevinsku knjigu potpisuju inženjer gradilišta/voditelj radova i nadzorni inženjer;
· ugrađivati novu – nekorištenu (originalnu) opremu i uređaje, te sve radove izvoditi proizvodima (materijalima)  sukladno Zakonu o tehničkim zahtjevima za proizvode i ocjenjivanju sukladnosti, Pravilniku o ocjenjivanju sukladnosti, ispravama o sukladnosti i označavanju građevnih proizvoda, Zakonu o građevnim proizvodima  i Zakonu o zaštiti okoliša, te drugim  odgovarajućim propisima, za što treba predočiti odgovarajuće dokaze na zahtjev nadzornog inženjera;                                                                                                                                                                                                                                                                                                                                                                                                                                                                                                
· snositi troškove pripremnih radova, troškove svih priključaka, troškove vezane uz prekomjerno opterećenje cesta, troškove pribavljanja suglasnosti i troškove eventualnog zauzeća javnih prometnih površina;
· snositi sve troškove privremenog prava prolaza koja su mu potrebna, uključivo i one za pristup na gradilište;
· sanirati sve nastale štete uslijed građenja uključivo i oštećenja na mreži javnih i nerazvrstanih cesta koje se koriste tijekom izvođenja radova. Troškovi i radovi se posebno ne obračunavaju i ne plaćaju, već se podrazumijeva da su uključeni u ukupnu ugovornu cijenu;
· u cijelosti se pridržavati općih i posebnih mjera sigurnosti na radu predviđenih pravilima struke i Pravilnikom o zaštiti na radu na privremenim gradilištima, Zakonom o zaštiti na radu, Pravilnikom o osposobljavanju i usavršavanju iz zaštite na radu te polaganju stručnog ispita te Zakonom o zaštiti od požara u pogledu sigurnosti radnika na radilištu, prolaznika, prometa, čuvanja objekata na kojima se izvode radovi, opreme, okoline i susjednih objekata, kao i Pravilnika o ispitivanju radnog okoliša. Izvođenje radova mora biti usklađeno sa važećim propisima, pravilima struke i važećim zakonima koji vrijede za izvođenje predmetnih radova. Izvođač radova ima posebnu obvezu organizirati rad na siguran način u skladu sa važećim Pravilnikom o sigurnosti i zdravlju pri radu s električnom energijom. Mjere zaštite na radu, kao i mjere zaštite od požara predviđene gore navedenim zakonima i pravilnicima, Izvođač je dužan provoditi na svoj rizik i o svom trošku.

VIII  ODGOVORNOST IZVOĐAČA
Članak 10.
Izvođač odgovara za:
· sigurnost objekata i radova, opreme i materijala, prometa, radnika i trećih osoba;
· nedostatke u izvedenim radovima tijekom izvođenja;
· nedostatke u izvedenim radovima u jamstvenom roku;
· bitne zahtjeve za građevinu sukladno Zakonu o obveznim odnosima;
· štetu koja nastane radnicima i trećim osobama na gradilištu i u vezi s radovima na gradilištu;
· nedostatke na drugim građevinama (javno-prometna površina, komunalna i energetska infrastruktura ili drugi objekti), ukoliko su takvi nedostatci u vezi s izvedenim radovima.

Za obveze Izvođača iz ovog Ugovora prema Naručitelju odgovaraju solidarno svi članovi Zajednice ponuditelja.

IX OBVEZA NARUČITELJA
Članak 11.
Naručitelj se  obvezuje sukladno odredbi članka 313. Zakona o javnoj nabavi kontrolirati izvršenje Ugovora u skladu s uvjetima iz ugovora i ponude.

X POSEBNI UVJETI
Članak 12.
Stručne geodetske poslove vezano za predmetne radove u Republici Hrvatskoj prema Zakonu o obavljanju geodetske djelatnosti može obavljati ovlašteni inženjer geodezije u svojstvu odgovorne osobe samostalno u vlastitom uredu ovlaštenog inženjera geodezije, u zajedničkom geodetskom uredu ili kao zaposlenik u pravnoj osobi registriranoj za obavljanje geodetske djelatnosti. Pravna osoba registrirana za obavljanje geodetske djelatnosti može obavljati stručne geodetske poslove ako ima zaposlenog ovlaštenog inženjera geodezije. Strane osobe mogu obavljati stručne geodetske poslove sukladno odredbama Glave II. Strane osobe i obavljanje stručnih geodetskih poslova i djelatnosti na području Republike Hrvatske Zakona o obavljanju geodetske djelatnosti.

Ukoliko posebni i ostali uvjeti nisu ispunjeni tijekom izvršenja ugovora, Naručitelj će raskinuti ugovor o i naplatiti jamstvo za uredno ispunjenje ugovora.
	XI PRIMOPREDAJA 	
Članak 13.
Nakon završetka izvođenja svih radova Izvođač će zatražiti od Naručitelja pregled i primopredaju radova. 
Naručitelj se obvezuje u roku 8 dana od primitka zahtjeva Izvođača, organizirati i obaviti pregled i primopredaju radova.
Primopredaja radova obavit će se u prisutnosti nadzornog inženjera, predstavnika Izvođača i ostalih sudionika koje odredi Naručitelj, a o istoj će se obavezno sastaviti primopredajni zapisnik.
Svi nedostatci utvrđeni prilikom primopredaje moraju se naznačiti i opisati u primopredajnom zapisniku s upisom primjerenog roka za otklanjanje nedostataka. 
Otklanjanje nedostataka iz primopredajnog zapisnika od strane Izvođača uvjet je za pristupanje izradi konačnog obračuna izvedenih radova, koji Izvođač i Naručitelj zajednički sastavljaju.
Izvođač će prilikom primopredaje predati Naručitelju kompletnu dokumentaciju proizašlu iz postupka građenja: jamstvene listove i ateste za izvedene radove, materijal i opremu koju je ugradio u građevinu, a koje izdaje proizvođač tih proizvoda te vratiti Naručitelju dokumentaciju koju je preuzeo prilikom uvođenja u posao. 
Temeljem konačnog obračuna izvedenih radova, Izvođač Naručitelju ispostavlja okončanu situaciju, najkasnije 30 dana od dana završetka radova.
U okončanoj situaciji ugovorne strane definiraju i ukupan iznos ugovorne kazne.  
Pod završetkom radova smatra se dan kad je Naručitelj preuzeo sve ugovorene radove bez primjedbi te se isti upisuje u građevinski dnevnik.
Od završetka radova počinje teći jamstveni rok.

XII  JAMSTVENI ROK
Članak 14.
Jamstveni rok za kvalitetu izvedenih radova iznosi 24 (dvadesetčetiri) mjeseca od dana primopredaje radova sukladno Izjavi Izvođača.

Za ugrađenu opremu, jamstveni rok daje se prema jamstvu proizvođača opreme. 

Jamstveni rok se produžuje za onu vrstu radova ili njihovih dijelova za koje je jamstveni rok određen propisima. 

XIII SREDSTVA OSIGURANJA

JAMSTVO ZA UREDNO ISPUNJENJE UGOVORA ZA SLUČAJ POVREDE UGOVORNIH OBVEZA
JAMSTVO ZA OTKLANJANJE NEDOSTATAKA U JAMSTVENOM ROKU
Članak 15.
[bookmark: _Hlk8114459]Izvođač - član/članovi Zajednice ponuditelja će do dana početka izvršenja ugovora dostaviti Naručitelju bankarsku garanciju na poziv u visini od 10% od ukupne vrijednosti ugovora (bez PDV-a) ili zadužnicu potvrđenu kod javnog bilježnika u visini od 10% od ukupne vrijednosti ugovora ili položiti depozit na IBAN: HR0823600001101273818 u iznosu od 10% od ukupne vrijednosti ovog Ugovora (bez PDV-a), kao sredstvo osiguranja za uredno ispunjenje ugovora za slučaj povrede ugovornih obveza. 

Izvođač - član/članovi Zajednice je obvezan produljiti rok valjanosti jamstva za uredno ispunjenje Ugovora dok predmetni radovi ne budu izvršeni i dok nisu uklonjeni svi eventualni nedostaci.
Jamstvo za uredno ispunjenje ugovora mora biti valjano do isteka roka izvršenja ugovora.

U slučaju zajednice ponuditelja:

„Jamstvo za uredno ispunjenje Ugovora može dostaviti bilo koji član Zajednice ponuditelja ili parcijalno s drugim članovima Zajednice ponuditelja, pod uvjetom da jamstvo za uredno ispunjenje ugovora mora iznositi 10% od ukupne vrijednosti ovog Ugovora (bez PDV-a).

Jamstvo:
 ili mora glasiti na sve članove zajednice, a ne samo na jednog člana zajednice gospodarskih subjekata (svi članovi zajednice gospodarskih subjekata su nalogodavci na bankarskoj garanciji)
 ili jedan član ili više članova zajednice može/mogu biti nalogodavac, a jamstvo mora sadržavati navod o tome da je riječ o zajednici gospodarskih subjekata (moraju biti navedeni svi preostali članovi zajednice)
 ili svaki član zajednice gospodarskih subjekata dostavlja zasebno jamstvo za svoj dio garancije (zbroj svih iznosa garancija mora odgovarati iznosu jamstva navedenom u ugovoru.).“

U slučaju nedostavljanja jamstva za uredno ispunjenje ugovora u ugovorenom roku, Naručitelj ima pravo raskinuti ugovor, odnosno ima pravo naplatiti ugovornu kaznu.

U slučaju izmjene ugovora za vrijeme njegova trajanja u smislu sklapanja dodatka ugovoru radi produljenja roka izvršenja ugovora i/ili povećanja ugovorene cijene, Izvođač se obvezuje dostaviti novo jamstvo ili produljenje istog u roku 15 (petnaest) dana od dana obostranog potpisa dodatka ugovoru.

U slučaju da Izvođač ne dostavi novo jamstvo sukladno navedenom, Naručitelj će naplatiti prvotno dostavljeno jamstvo za uredno ispunjenje ugovora a za slučaj povrede ugovornih obveza odnosno ugovornu kaznu te ima pravo raskinuti ugovor.

Jamstvo za uredno ispunjenje ugovora sporazuma Naručitelj će vratiti Izvođaču nakon dostave jamstva za otklanjanje nedostataka u jamstvenom roku.

Jamstvo za uredno ispunjenje ugovora Naručitelj ima pravo naplatiti u sljedećim slučajevima:
1. [bookmark: _Hlk19778156][bookmark: _Hlk20823091]u slučaju svake povrede ugovorne obveze od strane Izvođača zbog koje Naručitelju nastane šteta i to u iznosu visine nastale štete sa pripadajućim kamatama,
1. u slučaju neproduljena jamstva sukladno odredbama ovog članka i to u punom iznosu istog jamstva, bez obveze vraćanja naplaćenog iznosa,
1. radi naplate ugovorne kazne zbog zakašnjenja Izvođača u ispunjenju svojih obveza koje čine predmet Ugovora, i to u visini ugovorne kazne,
1. u slučaju povrede Ugovora od strane Izvođača zbog koje Naručitelj ima pravo raskinuti Ugovor, kao i u slučaju raskida Ugovora, i to u punom iznosu jamstva,
1. u drugim slučajevima, radi naplate potraživanja koja Naručitelj ima prema Izvođaču u svezi sa ovim Ugovorom do visine iznosa koje Naručitelj potražuje,
1. u slučaju neopravdanog propusta Izvođača da dostavi sukladno Ugovoru jamstvo za otklanjanje nedostataka u jamstvenom roku, u punom iznosu;
1. u slučaju propusta Izvođača da otkloni manje nedostatke utvrđene prilikom preuzimanja radova u određenom roku; u visini procjene vrijednosti nedostataka od strane Nadzornog inženjera
1. uvijek kada je to predviđeno ostalim odredbama ovog Ugovora.

Izvođač - član/članovi Zajednice ponuditelja je dužan dostaviti Naručitelju zadužnicu potvrđenu kod javnog bilježnika u visini od 10% od ukupne vrijednosti izvedenih radova ili položiti depozit na IBAN: HR0823600001101273818 u iznosu od 10% od ukupne vrijednosti izvedenih radova (bez PDV-a), kao sredstvo osiguranja za otklanjanje nedostataka u jamstvenom roku, za slučaj da Izvođač ne ispuni obvezu otklanjanja nedostataka koje ime po osnovi jamstva ili s naslova naknade štete. Rok valjanosti navedenog jamstva je do isteka jamstvenog roka.

Navedeno jamstvo Izvođač je dužan dostaviti u roku 7 (sedam) dana od dana primopredaje radova.

U slučaju nedostavljanja jamstva za otklanjanje nedostataka u jamstvenom roku u ugovorenom roku, naručitelj ima pravo naplatiti jamstvo za uredno ispunjenje ugovora, odnosno ima pravo naplatiti ugovornu kaznu.

U slučaju zajednice ponuditelja:

„Jamstvo za otklanjanje nedostataka u jamstvenom roku može dostaviti bilo koji član Zajednice ponuditelja ili parcijalno s drugim članovima Zajednice ponuditelja, pod uvjetom da jamstvo za otklanjanje nedostataka u jamstvenom roku mora iznositi 10% od ukupne vrijednosti izvedenih radova (bez PDV-a).

Jamstvo za otklanjanje nedostataka u jamstvenom roku:

ili svaki član zajednice mora dostaviti zadužnicu u iznosu razmjernom dijelu ugovora koji je taj član izvršio. Zbroj iznosa tako dostavljenih zadužnica mora odgovarati prethodno traženom iznosu jamstva - 10% (deset posto) od vrijednosti izvedenih radova (bez PDV-a),  

ili zadužnica može glasiti na bilo kojeg člana zajednice, a ostali članovi moraju biti navedeni kao jamci platci. U tom slučaju Naručitelj može po svom izboru zahtijevati naplatu svoje tražbine od dužnika ili jamaca plataca, ili i od dužnika i jamaca plataca u isto vrijeme.“

Jamstvo za otklanjanje nedostataka u jamstvenom roku, Naručitelj će vratiti Izvođaču nakon isteka jamstvenog roka.

XIV NEDOSTACI
[bookmark: _Hlk536188683]Članak 16.
Ako Naručitelj za vrijeme izvođenja radova utvrdi da izvedeni radovi ne odgovaraju ugovorenim uvjetima po kvaliteti ili količini, Izvođač je obvezan po nalogu Naručitelja u roku 3 dana otkloniti utvrđene nedostatke o vlastitom trošku. 
Ako Izvođač ne postupi po nalogu Naručitelja, Ugovorne strane će činjenično stanje utvrditi u zapisniku. Ako jedna od Ugovornih strana ne želi potpisati zapisnik, isto će se naznačiti u zapisniku te će činjenično stanje utvrditi nepristrani stručnjak oko kojeg će se usuglasiti Ugovorne strane. Ukoliko se ugovorne strane ne mogu usuglasiti oko nepristranog stručnjaka, provest će se osiguranje dokaza pred nadležnim sudom.
[bookmark: _Hlk20897492]Trošak angažiranja nepristranog stručnjaka, odnosno osiguranja dokaza, ići će na teret Izvođača ukoliko se utvrde predmetni nedostaci, u suprotnom će trošak ići na teret Naručitelja. 
Ako Izvođač ne otkloni nesporno utvrđene nedostatke u zapisniku ili mišljenju nepristranog stručnjaka, odnosno u provedenom osiguranju dokaza, u roku 3 dana od zaprimljene obavijesti Naručitelja, Naručitelj ima pravo otkloniti utvrđene nedostatke o trošku Izvođača koristeći sredstvo osiguranja ili raskinuti Ugovor i zahtijevati naknadu štete. U slučaju korištenja sredstva osiguranja, ukoliko iznos sredstva osiguranja nije dostatan za uklanjanje nedostataka u jamstvenom roku, Naručitelj ima pravo od Izvođača zahtijevati isplatu razlike između iznosa sredstva osiguranja i potrebnog iznosa i naknadu daljnje štete.

Članak 17.
Ako Naručitelj nakon primopredaje, ali u jamstvenom roku propisanom Zakonom o obveznim odnosima, utvrdi da izvedeni radovi ne odgovaraju ugovorenim uvjetima po kvaliteti ili količini, Ugovorne strane će činjenično stanje utvrditi u zapisniku. 
Ako jedna od Ugovornih strana ne želi potpisati zapisnik, isto će se naznačiti u zapisniku te će činjenično stanje utvrditi nepristrani stručnjak oko kojeg će se usuglasiti Ugovorne strane. Ukoliko se ugovorne strane ne mogu usuglasiti oko nepristranog stručnjaka, provest će se osiguranje dokaza pred nadležnim sudom.
Trošak angažiranja nepristranog stručnjaka, odnosno osiguranja dokaza, ići će na teret Izvođača ukoliko se utvrde predmetni nedostaci, u suprotnom će trošak ići na teret Naručitelja. 
Ako Izvođač ne otkloni nesporno utvrđene nedostatke u zapisniku ili mišljenju nepristranog stručnjaka odnosno u provedenom osiguranju dokaza, u roku 3 dana od zaprimljene obavijesti Naručitelja, Naručitelj ima pravo otkloniti utvrđene nedostatke o trošku Izvođača koristeći sredstvo osiguranja. 
Ukoliko iznos sredstva osiguranja nije dostatan za uklanjanje nedostataka u jamstvenom roku, Naručitelj ima pravo od Izvođača zahtijevati isplatu razlike između iznosa sredstva osiguranja i potrebnog iznosa i naknadu daljnje štete.

XV RASKID UGOVORA
Članak 18.
Neispunjenje bilo koje obveze Izvođača može biti razlog za jednostrani raskid Ugovora od strane Naručitelja bez bilo kakvih obveza prema Izvođaču, osim naknade troškova dotad izvršenih radova. 

Za sve ostale slučajeve raskida primjenjuju se odredbe Zakona o obveznim odnosima.
Obavijest o raskidu Ugovora daje se u pisanom obliku i dostavlja drugoj  
ugovornoj strani preporučenom poštanskom pošiljkom s povratnicom. Obavijest o raskidu  Ugovora proizvodi pravne učinke danom dostave drugoj ugovornoj strani koji je naznačen na povratnici, odnosno danom kada je odbila preuzeti pošiljku, a u slučaju da nije mogla preuzeti pošiljku, istekom roka u kojem je pošiljku mogla preuzeti u poštanskom uredu.

XVI KODEKS POSLOVNOG PONAŠANJA DOBAVLJAČA GRADSKE PLINARE ZAGREB d.o.o.
      Članak 19.
Potpisom ovog Ugovora Izvođač potvrđuje da je upoznat s KODEKSOM POSLOVNOG PONAŠANJA DOBAVLJAČA GRADSKE PLINARE ZAGREB d.o.o. koji je sastavni dio Dokumentacije o nabavi za sklapanje ovog Ugovora i  objavljen na web stranici GRADSKE PLINARE ZAGREB d.o.o. te je obvezan pridržavati se odredbi istog.

XVII OSOBA ODGOVORNA ZA PRAĆENJE IZVRŠENJA UGOVORA
Članak 20.
Osoba odgovorna za praćenje izvršenja ovog Ugovora od strane Naručitelja je ______________.

XVIII  ZAVRŠNE ODREDBE
Članak 21.
Sve dostave i obavijesti iz ovog Ugovora, osim obavijesti o raskidu iz čl.18. Ugovora, smatraju se uredno obavljenim ukoliko je isto učinjeno osobno uz potvrdu primitka od strane ovlaštene osobe, preporučenom poštanskom pošiljkom s povratnicom ili e-mail-om s potvrdom primitka.

Članak 22.
Eventualne sporove iz ovog Ugovora Ugovorne strane prvenstveno će rješavati sporazumno, a ukoliko u tome ne uspiju ugovara se nadležnost stvarno i mjesno nadležnog suda u Zagrebu.

Članak 23.
Na sva pitanja koja nisu regulirana ovim Ugovorom primjenjivat će se odredbe mjerodavnih propisa koji uređuju djelatnost izgradnje i prostornog uređenja, Zakona o obveznim odnosima, norme i standardi.

U slučaju relevantne promjene propisa na temelju kojih su Ugovorne strane utvrdile međusobna prava i obveze u ovom Ugovoru, Ugovorne strane sklopit će dopunski ugovor.

Članak 24.
Ugovor stupa na snagu danom njegovog sklapanja.

Članak 25.
Ovaj Ugovor je sastavljen u 2 (dva) istovjetna primjerka i to 1 (jedan) primjerak za Naručitelja i 1 (jedan) za Izvođača. 
                          

              ZA IZVOĐAČA:                                                                            ZA NARUČITELJA:

                                                        			         GRADSKA PLINARA ZAGREB d.o.o. 

                                                                                                          	     Direktor:

                                                                                               		 Dalibor Pudić
            
       ____________________                                                             _____________________

